
24-TA-710: Noteikumu projekts (Jauns)
Eiropas Savienības kohēzijas politikas programmas 2021. – 2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.1. pasākuma “Atteikšanās no kūdras izmantošanas enerģētikā” pirmās projektu iesniegumu atlases kārtas īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 2.0
Atzinuma sniedzējs
Biedrība "Latvijas Kūdras asociācija"
Atzinums iesniegts
06.06.2024.
Atzinuma sniegšanas termiņš
06.06.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
20.5. Vēsturisko kūdras ieguves vietu inventarizācija, iegūto datu analīze un apkopošana, tai skaitā:
	Priekšlikums
20.5. jāpapildina ar nosacījumu, ka vēsturiskās kūdras ieguves vietas jāapseko vai jāizpēta dabā (atkarībā no konkrētās situācijas). Iepriekš veiktie novērtējumi lielākoties bijuši kamerāli, bet, neapsekojot teritoriju dabā, nav iespējams pieņemt lēmumu par piemērotāko rekultivācijas veidu vai par vietas izslēgšanu no Kūdras ilgtspējīgas izmantošanas pamatnostādņu 2020.-2030. gadam trešā pielikuma. Izpētē jāiesaista sertificēti sugu un biotopu eksperti, kas spēj novērtēt mitrāju biotopus un tur sastopamās augu un dzīvnieku sugas, kā arī hidrologs un ģeologs. Atkarībā no konkrētās situācijas iespējams, ka jāpiesaista arī citi speciālisti. Bez šo speciālistu atzinumiem nav iespējams pieņemt lēmumu par teritorijai piemērotāko rekultivācijas veidu. Lūdzam precizēt noteikumu apakšpunktu un attiecīgi papildināt anotāciju.
Piedāvātā redakcija
20.5. pašvaldību un privātpersonu īpašumā esošo vēsturisko kūdras ieguves vietu inventarizācija, iegūto datu analīze un apkopošana, iesaistot atbilstošas kvalifikācijas speciālistus, veicot šādus uzdevumus:
20.5.1. informācijas par vēsturiskajām kūdras ieguves vietām iegūšana un izpēte, tai skaitā to kamerāla apzināšana, esošo datu apkopošana un to izvērtējums;
20.5.2. vēsturisko kūdras ieguves vietu apsekošana vai izpēte dabā;
20.5.3. piemērotākā rekultivācijas veida noteikšana un rekultivācijas plānu izstrāde vēsturiskajām kūdras ieguves vietām, kurās tiks īstenoti rekultivācijas darbi 6.1.1.1. pasākuma nākamajās projektu iesniegumu atlases kārtās;

